b'\n_START_ARTICLE_\n\xc5\xbdvilgusis eukaliptas\n_START_SECTION_\nPaplitimas ir augimviet\xc4\x97s\n_START_PARAGRAPH_\nSavaime paplitusi r\xc5\xab\xc5\xa1is Australijos \xc5\xbeemyno pietry\xc4\x8diuose\xc2\xa0\xe2\x80\x93 Viktorijos valstijoje ir Naujojo Piet\xc5\xb3 Velso valstijos rytuose. Auga ant derlingo dirvo\xc5\xbeemio dr\xc4\x97gnuose mi\xc5\xa1kuose ar lietaus mi\xc5\xa1k\xc5\xb3 pakra\xc5\xa1\xc4\x8di\xc5\xb3 v\xc4\x97sesn\xc4\x97se auk\xc5\xa1tumose, kur gausus krituli\xc5\xb3 kiekis.\n_START_SECTION_\nMorfologija\n_START_PARAGRAPH_\nKamieno apa\xc4\x8dioje \xc5\xbeiev\xc4\x97 pilka ar pilkai ruda, o kamieno vir\xc5\xa1uje balta, pilka ar gelsva lupasi vertikaliomis juostomis. Kamieno \xc5\xbeiev\xc4\x97 besilupanti vertikaliais lopiniais, pamate apsilupusi ir grubi. Lapai ant neilgo lapko\xc4\x8dio \xc5\xbeali, blizgantys, ilgi ir siauri\xc2\xa0\xe2\x80\x93 15\xe2\x80\x9325\xc2\xa0cm ilgio bei 1,5\xe2\x80\x932,5 plo\xc4\x8dio. 7 \xc5\xbeiedai sudaro \xc5\xbeiedyn\xc4\x85. \xc5\xbdiedkotis 6\xe2\x80\x9315\xc2\xa0mm ilgio. Pumpurai cilindri\xc5\xa1ki ar kiau\xc5\xa1inio formos 5\xe2\x80\x937\xc2\xa0mm ilgio, 3\xe2\x80\x934\xc2\xa0mm skersmens. Vaisiai cilindri\xc5\xa1kos ar kiau\xc5\xa1inio formos 4\xe2\x80\x937\xc2\xa0mm ilgio ir 4\xe2\x80\x936\xc2\xa0mm skersmens.\n_START_SECTION_\nMatmenys\n_START_PARAGRAPH_\nVieni auk\xc5\xa1\xc4\x8diausi\xc5\xb3 m\xc5\xabs\xc5\xb3 planetos med\xc5\xbei\xc5\xb3. Auga greitai ir paprastai pasiekia 60\xc2\xa0m auk\xc5\xa1t\xc4\xaf. Viktorijos valstijoje (Australija) retkar\xc4\x8diais pasitaiko ir iki 90 m auk\xc5\xa1\xc4\x8dio med\xc5\xbei\xc5\xb3. Dabar \xc5\xbeinomas auk\xc5\xa1\xc4\x8diausias \xc5\xa1ios r\xc5\xab\xc5\xa1ies medis yra 84,3\xc2\xa0m auk\xc5\xa1\xc4\x8dio su 8\xc2\xa0m skersmens kamieno apimtimi.\n_START_SECTION_\nAuginimas Lietuvoje\n_START_PARAGRAPH_\n\xc5\xbdvilgi\xc5\xb3j\xc5\xb3 eukalipt\xc5\xb3 auginimui Lietuvos klimatas yra netinkamas.'